http___www.index.hr_Vijesti_clanak_medunarodni-je-dan-downovog-sindroma_735148.aspx_1.xml
1.1 3.1 4.1 4.2 6.1 7.1 9.1 10.1
Did you know this about Down syndrome..... How Common is Down Syndrome? One in every 691 babies in the United States is born with Down syndrome, making Down syndrome the most common genetic condition. Approximately 400,000 Americans have Down syndrome and about 6,000 babies with Down syndrome are born in the United States each year. The incidence of births of children with Down syndrome increases with the age of the mother, true. BUT 80% of children with Down syndrome are born to women under 35 years of age. People with Down syndrome do have cognitive delays. BUT the effect is usually mild to moderate and is not indicative of the many strengths and talents that each individual possesses.
1.1 2.1 2.2 3.1 4.1 4.2 5.1 5.2 6.1 6.2 6.3 6.4 7.1 7.2 7.3 8.1 9.1 10.1 10.2 11.1 11.2 12.1 12.2 13.1 14.1 15.1 16.1
Foto: Promo plakat (Sunčana strana dlana) SVJETSKI je dan sindroma Down, koji se obilježava na prvi dan proljeća, što je prilika da se upozori na značajne poteškoće s kojima se još uvijek u Hrvatskoj susreću osobe s Down sindromom i njihovi roditelji. Od 2006. godine 21. ožujka se obilježava kao Međunarodni dan osoba s Down sindromom. > Šaljite nam fotke: Šarenim čarapama za podizanje svijesti o Downovom sindromu Prema Izvješću o osobama s invaliditetom Hrvatskog zavoda za javno zdravstvo iz siječnja 2013. godine, u Hrvatskoj živi 1.528 osoba s Down sindromom, od toga u Zagrebu 319. Oko 55 posto osoba s Down sindromom su djeca i mladi do 19 godina, podjednako oba spola, što pokazuje da je Republika Hrvatska izuzetno poboljšala zdravstvenu skrb građana s Down sindromom i omogućila im dulji životni vijek, posebno kroz operativne zahvate srca na koju su djeca s Down sindromom upućivana kao i sva druga djeca, što nije bio slučaj prije 15-ak godina. Oko 62 posto vještačenih osoba s Down sindromom u sustavu socijalne skrbi ima potrebu za punim opsegom tuđe njege i pomoći. Najčešće zabilježene komorbidetne dijagnoze su umjerena mentalna retardacija, prirođene srčane greške, poremećaj razvoja govora, oštećenje vida. Prosječno jedno od 650 novorođene djece rađa se s Downovim sindromom. Taj poremećaj sprječava normalni tjelesni i mentalni razvoj djeteta. Down sindrom smatra se jednim od najčešćih genetskih odstupanja pri kojem postoji višak jednog ili dijela jednog kromosoma što uzrokuje različite probleme u psihofizičkom razvoju djeteta. Odstupanje se očituje u tome da se tijekom diobe spolnih stanica 21. kromosom kopira tri puta stoga je i 21.3. simbolično odabran kao datum kada se obilježava Međunarodni dan sindroma Down. Osim klasične trisomije 21, postoje osobe sa sindromom Down koji imaju dvije različite vrste stanica, jednu s normalnim brojem kromosoma, a drugu s 47 kromosoma, tzv. mozaicizam. Postoji i treći oblik kada dolazi do translokacije dijela kromosoma 21. Mozaicizam se javlja u samo 1-2 posto slučajeva sindroma Down, a translokacija se javlja u 3-4 posto slučajeva. TEKST SE NASTAVLJA ISPOD OGLASA U Hrvatskoj je trenutno 68 djece s Down sindromom potpuno integrirano u redovni obrazovni sustav Udruga Down sindrom Zagreb, koja u sklopu projekta "Sunčana strana dlana" i ove godine organizira obilježavanje Svjetskog dana sindroma Down, upozorava da svakom djetetu s Down sindromom u Hrvatskoj još uvijek nisu osigurani pravodobna intervencija, te stjecanje vještina i znanja na temelju kojih bi se ono moglo uklopiti u školski sustav. Djetetu s Down sindromom treba dati mogućnost da uz pomoćnika u nastavi krene u školu te na taj način ostvari pravo na obrazovanje, stjecanje novih spoznaja i znanja, ističe udruga. U Hrvatskoj je trenutno 68 djece s Down sindromom potpuno integrirano u redovni obrazovni sustav (64 u osnovnu školu i 4 u srednju školu), dok je 30-ak djece ušlo u djelomičnu integraciju. Ulazak i dobivanje mogućnosti školovanja u redovnom obrazovnom sustavu ovisi o dovoljno ranoj stručnoj intervenciji (edukacijsko-rehabilitacijskom tretmanu) koju je dijete prošlo, stečenim vještinama i znanju, te o pripremljenosti za školu. Kod nas se još uvijek najznačajnijim kriterijem ulaska u obrazovni sustav smatra kvocijent inteligencije osobe što, ističe udruga, u nekim od zemalja EU već duže vrijeme nije kriterij ulaska. Ulazak ovisi i o otvorenosti i mogućnosti škole za uključivanje djeteta s Down sindromom. Tijekom vikenda u Zagrebu podržite osobe s Down sindromom Treću godinu zaredom Udruga Down sindrom Zagreb, u sklopu projekta Sunčana strana dlana, obilježava Svjetski dan sindroma Down tako što će u subotu i nedjelju prirediti prigodni program u glazbenom paviljonu na Zrinjevcu od 10.30 do 14 sati. Pozivaju Zagrepčane s obiteljima da se pridruže tog glazbenom događanju, te ako su u mogućnosti, doniraju rad udruge bilo kupnjom nekog od doniranih proizvoda na štandovima bilo pozivom na otvorenu liniju za donacije 060 92 00 (poziv 5,00 kn + PDV). Prihod je namijenjen održavanju terapija s djecom i odraslim osobama s Down sindromom na području Zagreba i Zagrebačke županije.